Pozsonyi kirándulás, Schloss Hof és csokigyár látogatással
Időpont: 2019.10.12 - 10.12
Legjobb ár: 6.900 Ft/fő-től Utazás időpontja: 2019.10.12 - 10.12
Tartson velünk a Pozsonyi kirándulás, Schloss Hof és csokigyár látogatással utazásra! A kiutazás busszal történik. Az utazás időtartama 1 nap nonstop utazással. Az utazás legjobb alapára 6.900 Ft/fő.
Pozsony annyira közel van hozzánk, hogy szinte utazásért kiált! A gyönyörű város magával ragadó óvárosa, gasztronómiája és a magyar szívhez közel álló története mind nyomós okok arra, hogy magunk is meglátogassuk. Az utat a városhoz nagyon közel található barokk kastély, a Schloss Hof felfedezésével fejeljük meg, ami kicsik és nagyok számára is hoz majd bőven meglepetéseket!
Indulás a foglaláskor megadott helyszínről és időpontban és meg sem állunk alső úti célunkig, a Schloss Hof-i kastélyig.
DÉLELŐTT: SCHLOSS HOF, KITTSEE
A délelőtt folyamán megérkezünk Ausztria legnagyobb vidéki kastélyához, a Schloss Hof-hoz, ami Alsó-Ausztria keleti részén, több mint 50 hektáron terül el. A kastélyt és a hozzá tartozó hatalmas parkot a 18. században Johann Lucas von Hildebrandt tervei alapján építették, Savoyai Jenő herceg reprezentatív vidéki és vadászszékhelyeként. A főúri lakóépületből, a művészien kialakított teraszos kertből és az idilli majorságból álló épületegyüttest páratlan szépsége Mária Terézia figyelmét sem kerülte el, aki családjával együtt minden évben a tavaszi és késő őszi hónapok között sok-sok hetet töltött itt, hogy "mentesítse a lelkét az uralkodás terhétől".
A Hof-i kastély hét teraszon kialakított gyönyörű barokk kertje szezononként és évente mindig új színekben és új formában pompázik, emellett számtalan látnivalót is rejt. Majorsága kézműves műhelyeket és a régi osztrák háziállatokat mutat be, sétalugasok és impozáns kutak keresztezik egymást, míg színes kavics és elegáns virágágyások kombinációjával kialakított íves ornamentikában gyönyörködhetünk. Emellett kocsikázási lehetőség, élményjátszótér és állatkert nyújt felejthetetlen élményt minden korosztály számára. Az állatkertben bivalyok, őzikék, fehér púpos tevék és fehér szamarak is vannak.
Miután körbenéztünk a kastélyban és a kertben is, Hofból Pozsony felé indulunk tovább, útközben viszont még betérünk a Hauswirth család tulajdonában álló csokoládégyárba, Kittseeben. Itt lehetőségünk lesz csokikóstolásra és természetesen vásárlásra is.
KORA DÉLUTÁN: POZSONY
Rövid utazás után meg is érkezünk Pozsonyba, ahol idegenvezetőnk segítségével ismerkedünk meg a várossal. Pozsonyban közel 300 éven keresztül tartották a magyar királyok koronázási ünnepségeit. A busz rövid időre megáll a vár mellett, ahonnan gyönyörködhetünk az óváros panorámájában. Ezután gyalogos séta következik az óvároson keresztül a Szent Márton székesegyház, a Mihály-kapu, Közép-Európa legrégibb egyetemének épülete, az Academia Istropolitana, a Fő tér, a Prímás Palota, a különböző méretű ám egyaránt lenyűgöző templomok, a főnemesek palotái és Szlovák Nemzeti Színház érintésével. Az Óváros központi részén elhelyezkedő Fő tér a város társasági életének központja, több forgalmas sétálóutca is itt fut össze. A hangulatos sétateret barokk, klasszicista és szecessziós épületek övezik, jó időben teraszos vendéglátóhelyek sorjáznak az épületek aljában.
A városnézés után szabadprogram keretén belül lehetőség nyílik vásárlásra, illetve érdemes felfedezni a szlovákok kínálta kulináris örömöket: sztrapacskázzunk egyet az egyik helyi vendéglőben, amit kellemes, házi főzésű szlovák sörökkel öblíthetünk le. Emellett keressünk fel párat a több szellemes, hétköznapi jelenetes köztéri szoborból - például a csatornanyílásból kinéző emberke - és fotózkodjunk a mutatós szökőkutaknál.
A késő délutáni órákban találkozunk újra, majd elindulunk haza. A felszállási helyekre a késő esti órákban érkezünk meg.
Ajánlatot kérek!Kérj ajánlatot erre az utazásra: Pozsonyi kirándulás, Schloss Hof és csokigyár látogatással! Elküldöm emailbenKüldd el az út hivatkozását emailben ismerősödnek vagy akár saját magadnak emlékeztetőként.
Pozsonyi kirándulás, Schloss Hof és csokigyár látogatással utazás foglalás
informatív városnézés helyi idegenvezetővel
Schlosshof belépőjegy a kastélyba: F: 16 EUR, Gy: 13,70 EUR
fizetendő: pozsonyi városnézés díja helyi idegenvezetővel, valamint városi belépő díja: 5 €/fő (buszon fizetendő)
ülőhely választási felár (4. sortól) 1.000 Ft fő
Utazás azonosítója: 109483
Pozsonyi kirándulás, Schloss Hof és csokigyár látogatással hasonló utazások
Útazonosító: 109483